CELEX: 32013R0467
Language: lt
Date: 2013-05-16 00:00:00
Title: 2013 m. gegužės 16 d. Komisijos įgyvendinimo reglamentas (ES) Nr. 467/2013, kuriuo iš dalies keičiamos Reglamento dėl (EB) Nr. 206/2009 dėl gyvūninių produktų asmeninių siuntų įvežimo į Bendriją nuostatos dėl keliautojams ir plačiajai visuomenei plakatuose pateiktinos informacijos  Tekstas svarbus EEE

22.5.2013   
            
            
               LT
            
            
               Europos Sąjungos oficialusis leidinys
            
            
               L 135/5
            
         KOMISIJOS ĮGYVENDINIMO REGLAMENTAS (ES) Nr. 467/2013
   2013 m. gegužės 16 d.
   kuriuo iš dalies keičiamos Reglamento dėl (EB) Nr. 206/2009 dėl gyvūninių produktų asmeninių siuntų įvežimo į Bendriją nuostatos dėl keliautojams ir plačiajai visuomenei plakatuose pateiktinos informacijos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 5 dalies trečią įtrauką,
   kadangi:
   
               (1)
            
            
               Komisijos reglamentu (EB) Nr. 206/2009 (2) nustatomos asmeninių nekomercinio pobūdžio gyvūninių produktų siuntų įvežimo į Sąjungą, kai šios siuntos yra dalis keliautojų bagažo arba siunčiamos privatiems asmenims mažais kiekiais, taip pat ir užsakius nuotoliniu būdu (pavyzdžiui, paštu, telefonu arba internetu), taisyklės;
            
         
               (2)
            
            
               Reglamento (EB) Nr. 206/2009 3 straipsnyje reikalaujama, kad valstybės narės užtikrintų, kad visuose įvažiavimo į Sąjungą punktuose iš trečiųjų šalių atvykstančių keliautojų dėmesys būtų atkreipiamas į asmeninėms siuntoms, įvežamoms į Sąjungą, taikomas veterinarines sąlygas. Keliautojams turi būti pateikiama bent ta informacija, kuri nurodoma minėto reglamento III priede pateikiamuose plakatuose. Šiuose plakatuose yra informacijos apie nukrypti leidžiančias nuostatas, taikomas kai kurioms trečiosioms šalims, kurios yra geografiškai artimos, o pavojus gyvūnų sveikatai yra menkas;
            
         
               (3)
            
            
               viena iš šių šalių yra Kroatija. Tuo atveju, jei įsigalios Sutartis dėl Kroatijos Respublikos stojimo, nuo jos įsigaliojimo dienos iš minėtų plakatų reikia pašalinti šiai šaliai skirtą įrašą;
            
         
               (4)
            
            
               taip pat palanku šiek tiek pataisyti plakatuose pateikiamos informacijos formulavimą ir išdėstymą, kad ji taptų aiškesnė keliautojams ir plačiajai visuomenei;
            
         
               (5)
            
            
               todėl Reglamento (EB) Nr. 206/2009 III priedas turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 206/2009 III priedas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja įsigaliojus Sutarčiai dėl Kroatijos Respublikos stojimo, jos įsigaliojimo dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 18, 2003 1 23, p. 11.
   
      (2)  OL L 77, 2009 3 24, p. 1.
   
      PRIEDAS
      
         
            „III PRIEDAS
            (Pranešimus galima rasti http://ec.europa.eu/food/fs/ah_pcad/ah_pcad_importposters_en.html)
            
               “